CELEX: 32022R0340
Language: hr
Date: 2022-02-28 00:00:00
Title: Provedbena uredba Vijeća (EU) 2022/340 od 28. veljače 2022. o provedbi članka 12. Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji

28.2.2022   
               
               
                  HR
               
               
                  Službeni list Europske unije
               
               
                  L 56/1
               
            
         PROVEDBENA UREDBA VIJEĆA (EU) 2022/340
         od 28. veljače 2022.
         o provedbi članka 12. Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 356/2010 od 26. travnja 2010. o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji (1), a posebno njezin članak 12.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 26. travnja 2010. donijelo Uredbu (EU) br. 356/2010.
                  
               
                     (2)
                  
                  
                     Odbor Vijeća sigurnosti Ujedinjenih naroda (VSUN), osnovan na temelju Rezolucije VSUN-a 751 (1992), odobrio je 18. veljače 2022. dodavanje jedne osobe na popis osoba i subjekata koji podliježu mjerama ograničavanja.
                  
               
                     (3)
                  
                  
                     Prilog I. Uredbi (EU) br. 356/2010 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog I. Uredbi (EU) br. 356/2010 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. veljače 2022.
            
               
                  Za Vijeće
               
               
                  Predsjednik
               
               J.-Y. LE DRIAN
            
         
         
            (1)  SL L 105, 27.4.2010., str. 1.
         
      
      
         
            PRILOG
            Osobe navedene u nastavku dodaju se na popis utvrđen u Prilogu I. Uredbi (EU) br. 356/2010:
            
                        I.
                     
                     
                        
                           Osobe
                        
                        „21. Ali Mohamed RAGE (također poznat kao: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage).
                        
                        
                           Položaj: glasnogovornik Al-Shabaaba
                        
                           Datum rođenja: 1966.
                        
                           Mjesto rođenja: Somalija
                        
                           Državljanstvo: Somalija
                        
                           Adresa: Somalija
                        
                           Datum uvrštenja na popis UN-a: 18. veljače 2022.
                        
                           Ostale informacije:
                        Uvrštava se na popis u skladu sa stavkom 43. točkom (a) Rezolucije 2093 (2013) kao jedna od osoba koje „sudjeluju u ili pružaju potporu djelima kojima se ugrožavaju mir, sigurnost ili stabilnost Somalije, uključujući djela kojima se ugrožava mir i proces pomirenja u Somaliji, ili kojima se saveznoj vladi Somalije ili misiji AMISOM prijeti silom”. Kao glasnogovornik Al-Shabaaba, Rage je uključen u promicanje i podupiranje terorističkih aktivnosti te skupine.”